jkorsvik/nowiki_second_scrape_merged huggingface dataset:
Jianghuaimandarin

Jianghuaimandarin (forenklet kinesisk: 江淮官话; tradisjonell kinesisk: 江淮官話; pinyin: Jiānghuái guānhuà; som kan forklares som «mandarin fra Yangtze Jiang og Huai He»), eller mandarin fra nedre Yangtzi (下江官话 / 下江官話; Xiàjiāng guānhuà; «mandarin fra nedre elveløp») er den dialekt av det kinesiske språket mandarin i deler av provinsene Jiangsu og Anhui langs etter og nord for floden Yangtzes nordre bredd, og i enkelte områder sønnenfor, som i Nanjing, Jiujiang og i deler av Jiangxi.
Jianghuaimandarinen er den eneste dialektgruppen innen mandarin som har beholdt den særlige inngangstonen RUSHENG (入声 / 入聲; Rùshēng) fra middelalderkinesisk. Den har dessuten en del fellestrekk med to andre kinesiske språk som tales i tilgrensende områder mot sør, hui og wu.


== Litteratur ==
Coblin, W. South (2000), «A brief history of Mandarin», Journal of the American Oriental Society 120 (4):  537–552, , . 
    (2002), «Migration history and dialect development in the lower Yangtze watershed», Bulletin of the School of Oriental and African Studies 65 (3):  529–543, , . 
Kurpaska, Maria (2010), Chinese Language(s): A Look Through the Prism of "The Great Dictionary of Modern Chinese Dialects", Walter de Gruyter, . 
Norman, Jerry (1988), Chinese, Cambridge University Press, . 
Ting, Pang-Hsin (1991), Some theoretical issues in the study of Mandarin dialects, i: Wang, William S-Y., «Language and Dialects of China», Journal of Chinese Linguistics Monograph Series, Journal of Chinese Linguistics Monograph Series 3 (3):  185–234, . 
Yan, Margaret Mian (2006), Introduction to Chinese Dialectology, LINCOM Europa, .
Otto Heinrich Warburg

Otto Heinrich Warburg (født 8. oktober 1883 i Freiburg i Storhertugdømmet Baden, død 1. august 1970 i Vest-Berlin) var en tysk lege. Han ble tildelt Nobelprisen i fysiologi eller medisin i 1931 for sin oppdagelse av natur og virkemåtene til luftveisenzymet. 
I 1918 ble Warburg utnevnt til professor ved Kaiser Wilhelm-instituttet for biologi i Dahlem (en del av Kaiser-Wilhelm-Gesellschaft). I 1931 ble han utnevnt til direktør ved Kaiser-Wilhelm-instituttet for cellefysiologi, ved samme sted, som ble dannet foregående år etter en donasjon fra Rockefeller Foundation til Kaiser Wilhelm-selskapet (siden omdøpt til Max-Planck-Gesellschaft)
Han var sønn av fysikeren Emil Warburg.


== Referanser ==


== Eksterne lenker ==
(en) Nobelprisen i fysiologi eller medisin 1931 hos Nobelprize.org
(en) Otto Heinrich Warburg hos Nobelprize.org i forbindelse med tildelingen av Nobelprisen i fysiologi eller medisin 1931
Charles Sherrington

Charles Scott Sherrington (født 27. november 1857 i Islington i London, død 4. mars 1952 i Eastbourne i East Sussex) var en britisk nevrofysiolog, histolog, bakteriolog og patolog. Han ble tildelt Nobelprisen i fysiologi eller medisin i 1932, sammen med landsmannen Edgar Adrian for deres oppdagelser om nevronenes funksjon.
Sherrington var ordfører for Royal Society på starten av 1920-tallet, og ble innvalgt som medlem i Kungliga Vetenskapsakademien i 1926.


== Referanser ==


== Eksterne lenker ==
(en) Nobelprisen i fysiologi eller medisin 1932 hos Nobelprize.org
(en) Charles Sherrington hos Nobelprize.org i forbindelse med tildelingen av Nobelprisen i fysiologi eller medisin 1932
Quality Resort

Quality Resort er en del av Choice Hotels Scandinavia, en av Nordens førende hotellkjeder med en årlig omsetning på mer enn 6,2 milliarder og over 9200 ansatte. Quality Resort er et knippe fullservice-hoteller som tilbyr opplevelser og aktiviteter i tillegg til overnatting. Hotellene ligger ofte i naturskjønne omgivelser. Quality Resort har 13 hoteller i Norden.


== Eksterne lenker ==
Artikkelen har ingen egenskaper for offisielle lenker i Wikidata
Quality Resort
Edgar Adrian

Edgar Douglas Adrian, 1. baron Adrian (født 30. oktober 1889 i Hampstead i London, død 8. august 1977 i Cambridge i Cambridgeshire) var en britisk elektrofysiolog. Han ble tildelt Nobelprisen i fysiologi eller medisin i 1932, sammen med landsmannen Charles Sherrington for deres oppdagelser om nevronenes funksjon.
Adrian fullførte medisinsk utdanning i 1915 og utførte klinisk arbeid ved St Bartholomew's Hospital i London under første verdenskrig hvor han behandlet soldater med nerveskader og nervøse lidelser fra blant annet granatsjokk. Han kom tilbake til Cambridge i 1919 og i 1925 begynte han studiene av nerveimpulser i de menneskelige sanseorganene.
Adrian ble innvalgt som utenlandsk representant i det svenske Kungliga Vetenskapsakademien i 1952.


== Bibliografi ==
The Basis of Sensation (1928)
The Mechanism of Nervous Action (1932)
Factors Determining Human Behavior (1937)


== Referanser ==


== Eksterne lenker ==
(en) Edgar Adrian, 1st Baron Adrian – kategori av bilder, video eller lyd på Commons 
(en) Edgar Adrian hos Hansards parlamentsdebatter 
(en) Edgar Adrian hos The Peerage 
(en) Nobelprisen i fysiologi eller medisin 1932 hos Nobelprize.org
(en) Edgar Adrian hos Nobelprize.org i forbindelse med tildelingen av Nobelprisen i fysiologi eller medisin 1932
Home Invest

Home Invest er et norsk investeringsselskap med kjernevirksomhet tjenesteyting og vekt på hotelldrift, eiendom og kapitalforvaltning. Home Invest består i dag av Nordic Choice Hotels, Home Properties og Home Capital. 
Nordic Choice Hotels (tidligere Choice Hotels Scandinavia) er Skandinavias største hotellkjede, med 170 hoteller i Norge, Sverige, Danmark, Finland og Baltikum og 9200 ansatte. 
Home Invest er 100 % eid av Petter Stordalen.


== Historikk ==
I 2000 blir Home Invest fisjonert ut av Choice Hotels Scandinavia og etablert som et eget børsnotert selskap. Petter Stordalen eide på dette tidspunktet 40 % av selskapet. Året etter utvided Stordalen sin eierandel til 90 %, og selskapet blir samtidig tatt av Oslo Børs. I 2003 kjøpte Choice Hotels Scandinavia seg inn i det svenske eiendomsselskapet Capona. Året etter solgte Home Invest alle sine eiendommer til Capona og fikk oppgjør i aksjer. Transaksjonen medførte at Home Invest-konsernet ble eier av ca 66% av aksjene i Capona og navnet ble endret fra Capona til Home Properties. I 2005 kjøpte Home Invest 100 % av Choice Hotels Scandinavia og selskapet blir tatt av Oslo Børs. I 2007 ble Home Capital skilt ut fra Home Properties og etablert som et eget selskap og listet på First North-listen. Home Invest kjøpte opp 100 % av Home Capital. I 2009 kjøpte Home Invest opp Home Properties, og tok selskapet av børs. Choice Hotels Scandinavia, Home Properties og Home Capital var deretter 100 % eiet av Home Invest. 


== Se også ==
Nordic Choice Hotels
Home Capital
Home Properties


== Eksterne lenker ==
Home Invest
Home Properties

Home Properties er et hotelleiendomsselskap. Selskapets eiendommer ligger sentralt i de sentrale byer i Skandinavia og driftes og markedsføres av forskjellige hotellvaremerker. Eiendomsporteføljen besto per 31. mars 2010 av 27 eiendommer, hvorav 20 er hotelleiendommer og to prosjekteiendommer i Sverige, i tillegg til fire hotelleiendommer og et kontorbygg i Norge. Til sammen har hotellene en kapasitet på cirka 3200 rom.


== Se også ==
Choice Hotels Scandinavia
Home Invest
Home Capital


== Eksterne lenker ==
Home Invest
Home Capital

Home Capital er et investeringsselskap som er 100 % eiet av Home Invest-konsernet. Home Capital investerer i aksje- og obligasjonsmarkedet samt tilhørende derivatmarkeder. Hoveddelen av selskapets kapital er investert i nordiske børsnoterte aksjer. Home Capital hadde ved utgangen av 2009 en bokført egenkapital på 1,2 milliarder norske kroner.


== Se også ==
Choice Hotels ScandinaviaHome InvestHome Properties


== Eksterne lenker ==
Home Invest
Choice Hotels Scandinavia
Petter Stordalens blogg
North Cape Golf Club

North Cape Golf Club er en golfklubb i Finnmark. Klubben har en helt ny golfbane, Banak Links Golfpark, som ligger langs sjøen på østsiden av Lakselv lufthavn og består av en 9-hulls golfbane, med tre utslagssteder samt et treningsområde med driving range, puttegreen og nærspillsområde. Total lengde på banen er ca. 2800 meter.
Banen er Norges eneste ekte links golfbane. En linksbane kjennetegnes ved sanddynelandskap ned mot sjøen. Slik var de opprinnelige golfanleggene i Skottland, der golfsporten har sine røtter.
Banen ble offisielt åpnet 13. august 2010 kl 12.00.


== Eksterne lenker ==
Klubbens hjemmeside
Paulina

Paulina er et kvinnenavn med opprinnelse i mannsnavnet Paulus, som betyr «liten, ydmyk». Navnet er vanlig i Polen og i flere land i Afrika og Amerika.


== Etymologi ==
Paulina har flere opprinnelser. Det er: 

en feminin form av Paulinus, en kjæleform av Paulus, et romersk etternavn dannet av paulus/paullus, «liten, ydmyk».
en kjæleform av Paula, en feminin form av Paul eller Paulus. Paul er en kortform av Paulus.Pauline er en opprinnelig fransk form av navnet.
Polina (russisk og bulgarsk: Полина, ukrainsk: Поліна) er en russisk, bulgarsk og ukrainsk form av navnet.


== Utbredelse ==
I Sverige er navnet kjent brukt fra 1727, og var mest utbredt rundt år 1900.
Paulina har navnedag 26. januar i Polen, 10. februar i Latvia, 22. mars på Færøyene, 26. mai i Polen, 6. juni i Litauen og Polen, 22. juni i Ungarn, Sverige og Finland, 21. juli i Polen, 31. august i Kroatia og Polen, 2. desember i Litauen og Polen. Paulína har navnedag 22. juni i Slovakia.
Paulina er i dag et vanlig navn i Polen og i flere land i Afrika og Amerika. Pauline er en noe mer utbredt form av navnet. Formen Polina er svært vanlig i Hviterussland, og er ellers utbredt i Russland og andre nærliggende land.
Tabellen nedenfor gir en detaljert oversikt over populariteten til kvinnenavnet Paulina og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Pauline Kamusewu, svensk sangere
Paulina Maciuszek, polsk langrenner


== Annen bruk av navnet ==
Paulina Hlinka, Bert-serien, jente som Bert liker


== Referanser ==


== Litteratur ==


== Eksterne lenker ==
(en) Behind the Name: Paulina
(en) Think Baby Names: Paulina
Linda Næsfeldt

Linda Helen Næsfeldt (født 22. oktober 1975) er en norsk fotograf, oppvokst på Holmlia i bydel Søndre Nordstrand i Oslo. 
Næsfeldt har gått fotolinja ved Arbeiderbevegelsens Folkehøgskole. Hun har arbeidet som pressefotograf i Dagsavisen, VG, Dagbladet og Dagens Næringsliv. I perioden 2007 - 2009 var hun fotosjef i Dagsavisen. Sommeren 2010 begynte hun som bildesjef i Dagens Næringsliv, med fotoansvar for avisens hverdagsutgaver. I 2013 gikk hun over i stillingen som avdelingsfotograf i DN lørdag, Magasinet. Næsfeldt forlot Dagens Næringsliv høsten 2018 og jobber i dag frilans.
I årene som pressefotograf har hun blitt premiert en rekke ganger  i pressens Årets Bilde-konkurranse. I 2004 vant hun fire priser og gikk helt til topps i klassen Natur og miljø. Året etter, i 2005, vant hun både klassen Portrett og klassen Årets dokumentar innland. I årene som følger premieres Næsfeldts fotografier gjentatte ganger. 
I 2006 ble Næsfeldt valgt ut til å fotografere årets fredsprisvinner til den offisielle fredsprisutstillingen i Galleriet ved Nobels Fredssenter i Oslo. Utstillingen «For en neve dollar» portretterer fredsprisvinneren Muhammad Yunus og viser Grameen Bank sitt arbeid for å skape økonomisk og sosial utvikling nedenfra i Bangladesh. Samme året var hun blant fotografene som fikk prosjektstøtte fra Fritt Ord, da stiftelsen bevilget 6 millioner til norsk dokumentarfoto. Hun fikk støtte til prosjektet «Fotball og folk flest». Næsfeldt, som er tilknyttet bildebyrået Samfoto, regnes av mange som en av landets fremste reportasjefotografer.


== Bibliografi ==
Operaen 11 fotografer – 12. april 2008, foto-dokumentasjon av åpningen av den nye operaen i Oslo (2008)
Norsk dokumentarfotografi i dag (utvalg norske dokumentarfotografer), Forlaget Press (2009) ISBN 9788275473439
FLUKT ( FLUKT portretter laget av en rekke av våre fremste journalister og fotografer. Historiene spenner fra norske flyktninger til Sverige under krigen til dagens flyktninger fra Syria.)Spartacus forlag (2015)
Livet i Norden (Et av de mest anerkjente fotografiprosjektene dette tiåret. En storslagen reise rundt hele Norden og en unik dokumentasjon av vår tid) Forlaget Press (2019) Livet i Norden


== Referanser ==


== Eksterne lenker ==
Linda Næsfeldts hjemmeside
Omtale i Journalisten
Emilia (navn)

Emilia er et kvinnenavn dannet av det romerske familienavnet Aemilius, som har opprinnelse i latinske aemulus, «rival». Emilie, Emelie og Emily er andre utbredte former av navnet.


== Utbredelse ==
Tabellen nedenfor gir en detaljert oversikt over populariteten til kvinnenavnet Emilia og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Emilia Fox (f. 1974), engelsk skuespiller
Emilia Ramboldt (f. 1988), svensk ishockeyspiller (tidigere Emilia Andersson)
Emilia Rydberg (f. 1978), svensk pop- og soul-sanger
Emilia Clarke (f. 1987), engelsk skuespiller
Emilia Fahlin (f. 1988), svensk syklist


== Annen bruk av navnet ==
Emilia-Romagna, administrativ region i nordøst-Italia
Reggio Emilia, by i Italia
Emilia Ridderfjell, rollefigur i Bert-serien


== Referanser ==


== Eksterne lenker ==
(en) Behind the Name: Emilia
(en) Think Baby Names: Emilia
Interbanksystem

Et interbankssystem er et system for oppgjør og avregning av fordringer mellom banker og andre kredittinstitusjoner. Norges Bank er konsesjonsmyndighet for interbanksystemer.


== Se også ==
Betalingssystem
Lengdehopp under EM i friidrett 2010 – Kvinner

Kvinnenes lengdehopp under EM i friidrett 2010 fant sted den 27. juli på Estadi Olímpic Lluís Companys i Barcelona. 


== Medaljer ==


== Rekorder ==


== Kalender ==


== Resultater ==


=== Kvalifisering ===
Kvalifisering: Kvalifiseringskravet var 6,65 (Q), eller blant de 12 beste.


=== Finale ===
Q = Kvalifisert via lengde, q = Kvalifisert via plassering, DNF = Fullførte ikke, SB = Sesongbeste, DSQ = Diskvalifisert, PB = Personlig rekord, NR = Nasjonal rekord


== Referanser ==
Resultat kvalifikasjon
Resultat finale
Fredrik Amundgård

Fredrik Amundgård (født 12. januar 1989) er en norsk friidrettsutøver som har spesialisert seg på kulestøt og diskos. Han representerer IL Tyrving.
Han har 7.-plass i diskos fra junior-VM 2008 som beste internasjonale resultat. Der kastet han 56,75 meter. På nasjonalt nivå har han gull i både kulestøt og diskos fra junior-NM i 2008 og bronse i diskos fra NM samme år. 
Han ble tatt ut til EM i friidrett 2010, men meldte forfall på grunn av skade.Hans personlige rekorder er 16,54 i kulestøt og 63,72 i diskos. 


== Referanser ==


== Eksterne lenker ==
(en) Fredrik Amundgård – World Athletics 
(en) Fredrik Amundgård – Diamond League
Philip Bjørnå Berntsen

Philip Bjørnå Berntsen (født 13. desember 1989) er en norsk friidrettsutøver, som driver med sprint. 


== Meritter ==
I 2007 deltok han i junior-EM i friidrett. Her tangerte han sin personlige rekord på 10,76 på 100 meter, men greide ikke å kvalifisere seg til semifinalen. På 200 meter løp han på 21,75 i forsøket og 21,92 i semifinalen, men greide ikke å kvalifisere seg til finalen. Dette året fikk han sølv på 100 meter og bronse på 200 meter i NM i friidrett. 
Han deltok på både 100 og 200 meter i junior-VM i friidrett 2008. Han løp 200 meter på 21,99, men kvalifiserte seg ikke til semifinale. Hans personlige rekord var da på 21,53. På 100 meter løp han på 10,74, men ble også der slått ut i innledende runde.I NM i friidrett 2010 fikk han gull på 100 meter, med tiden 10,80. I EM i friidrett 2010 deltok han på 4 x 100 meter stafett, sammen Tormod Hjortnæs Larsen, Christian Settemsli Mogstad og Jaysuma Saidy Ndure. De løp på 40,04 sekunder i innledningsheatet, og gikk ikke videre til finalen. De fikk 10. beste tid i innledningsheatene. 
Han fikk bronse på 60 meter i NM i friidrett innendørs 2011, bak Tormod Hjortnæs Larsen og Paul Anders Holte, og gull på 100 meter i NM i friidrett 2012 i Kristiansand. 


== Medaljer i norske mesterskap ==


== Referanser ==


== Eksterne lenker ==
(en) Philip Bjørnå Berntsen – World Athletics 
(en) Philip Bjørnå Berntsen – Diamond League
Norsk Kundebarometer

Norsk Kundebarometer (NKB) er et forskningsprogram etablert i 1995 som gjennomføres ved Handelshøyskolen BI og som bidrar med en årlig indeks på kundetilfredshet.
Forskning basert på Norsk Kundebarometer har resultert i to doktorgrader og publiseringer i internasjonalt anerkjente vitenskapelige journaler.
Analyse- og rådgivningsselskapet Barcode Intelligence er offisiell administrator av Norsk Kundebarometer.


== Eksterne lenker ==
Norsk Kundebarometers offisielle nettsted
Barcodes nettside
Christian Settemsli Mogstad

Christian Settemsli Mogstad (født 15. mars 1985) er en norsk friidrettsutøver, som driver med sprintløp. Han representerte tidligere SK Snøgg. I 2011 meldte han overgang til Oslo-klubben IK Tjalve.
I NM i friidrett 2008 vant han gull på 200 meter og bronse på 100 meter. Året etter, i NM i friidrett 2009 vant han begge distansene. I NM på Byrkjelo i 2011 tok han gull på 200 m.
Han deltok i EM i friidrett 2010, der han løp 4 x 100 meter stafett sammen med Tormod Hjortnæs Larsen, Philip Bjørnå Berntsen og Jaysuma Saidy Ndure. De løp på 40,04 sekunder i kvalifiseringsheatet, og gikk ikke videre til finalen. 


== Medaljer i norske mesterskap ==


== Referanser ==


== Eksterne lenker ==
(en) Christian Settemsli Mogstad – World Athletics 
(en) Christian Settemsli Mogstad – Diamond League
Arkitekturverkstedet

Arkitekturverkstedet i Oslo er et av kontorene til Asplan Viak AS, lokalisert i Oslo. Kontorlokalene ligger ved Arkitektur- og designhøgskolen i Oslo, og flere av de ansatte har også lærerstillinger på skolen. 
Staben består av 16 arkitekter, planleggere, landskapsarkitekter og interiørarkitekter. 
Arkitekturverkstedet/ Asplan Viak har sentral godkjenning, tiltaksklasse 3.


== Eksterne lenker ==
Arkitekturverkstedet
Grand Travel Award

Grand Travel Award blir arrangert av Travel News i januar hvert år hvor både forretnings- og privatreisebyråer stemmer frem årets beste leverandører og turistland.


== Eksterne lenker ==
Offisielt nettsted for Grand Travel Award
Ingrid Paul

Dirkina Wilhelmina «Ingrid» Paul (født 14. desember 1964 i Gouda) er en nederlandsk skøytetrener og tidligere skøyteløper. Etter skøytekarrieren studerte hun til lege og har vært trener for Canada, Nederland og Norge (1998–2000) Fra 2008 til og med OL 2010 har hun vært trener for det canadiske landslaget der hun trente blant andre Christine Nesbitt og Brittany Schussler.


== Biografi ==


=== Skøytekarriere ===
Paul deltok i 1986 i det nederlandske mesterskapet i maraton på naturis og vant dette mesterskapet. I 1988 deltok hun i EM der hun ble nr. 13. I februar 1988 deltok hun under OL i Calgary, og var kvalifisert til både 3000 meter og 5000 meter. På 3000 meter ble hun dessverre diskvalifisert på grunn av feil veksling. På 5000 meter kom hun på 14.-plass.


=== Skøytetrener ===
Paul likte seg i Canada, og var fra 1993 til 1998 landslagstrener for det canadiske laget. I Vinter-OL 1998 (Nagano) fikk Canada 4 medaljer, blant annet gull til Catriona Le May Doan. Etter seks år i Canada flyttet Paul tilbake til Nederland der hun skulle bli ferdig med utdannelsen som lege. Hun ble kontaktet av det norske skøyteforbundet som tilbød henne en kontrakt. Paul aksepterte og flyttet for til Norge.
Fra og med september 2010 jobber hun som trener i Stavanger Skøyteklubb i den nye Sørmarka Arena.


== Resultater ==


== Personlige rekorder ==


== Referanser ==


== Eksterne lenker ==
(en) Ingrid Paul – Olympedia 
(en) Ingrid Paul – Sports-Reference (OL-resultater – arkivert) 
(en) Ingrid Paul – Speedskatingbase.eu 
(en) Ingrid Paul – SpeedSkatingNews.info 
(en) Ingrid Paul – SpeedSkatingStats.com
Mari Gilde Brubak

Mari Gilde Brubak (født 10. november 1990) er en norsk friidrettsutøver, som driver med sprint. Hun representerer Malvik IL.
I 2007 vant hun gull på 200 meter ved junior-NM i friidrett. Hun løp på 25,14, og Benedicte Hauge tok sølvet. I 2009 vant hun både 100 meter og 200 meter ved junior-NM i friidrett i Bodø.Ved NM i friidrett 2010 fikk hun bronse på 100 meter og sølv på 200 meter. Hun ble uttatt til EM i friidrett 2010, der hun løp 4 x 100 meter sammen Siri Eritsland, Ida Bakke Hansen og Ezinne Okparaebo. De endte sist i sitt semifinaleheat, med tiden 44,96, og gikk dermed ikke til finalen.
Hennes personlige rekorder er 11,96 på 100 meter og 24,65 på 200 meter. Innendørs har hun 7,68 på 60 meter. 


== Medaljer i norske mesterskap ==


== Referanser ==


== Eksterne lenker ==
(en) Mari Gilde Brubak – World Athletics 
(en) Mari Gilde Brubak – Diamond League 
Profil på Diamond League
Christian Gentner

Christian Gentner (født 14. august 1985) er en tysk fotballspiller som spiller for den sveitsiske klubben FC Luzern.
10. mai 2016 skreev han under en ny kontrakt med Stuttgart til 30. juni 2016.


== Referanser ==


== Eksterne lenker ==
(de) Christian Gentner – Munzinger Sportsarchiv 
(en) Christian Gentner – FIFA 
(en) Christian Gentner – Transfermarkt 
(en) Christian Gentner – national-football-teams.com 
(en) Christian Gentner – WorldFootball.net 
(en) Christian Gentner – FootballDatabase.eu 
(de) Christian Gentner – fussballdaten.de 
(en) Christian Gentner – Soccerway 
(en) Christian Gentner – EU-Football.info 
(de) Christian Gentner – Tysklands fotballforbund
Alain Trudel

Alain Trudel (født 13. juni 1966 i Montréal, Quebec) er en kanadisk trombonist, komponist og dirigent.


== Biografi ==
Han har studert musikk på Conservatoire de Musique de Montréal og på Ecole Sécondaire Joseph-François Perrault, hvor aduitoriet er oppkalt etter ham. 18 år gammel debuterte han som trombonist med Orchestre Symphonique de Montreal dirigert av Charles Dutoit. Siden har han vært gjestesolist med ledende orkester på fem kontinenter, inkludert
Deutsche-Symphony (Berlin), l'Orchestre Philharmonique de Radio France (Paris), National Arts Centre Orchestra (Ottawa), Hongkong Philharmonic, Austrian Radio Orchestra (Wien), Polens National Radio Television Orchestra og mange flere.
Alain Trudel er lærer i dirigering og orkesterlitteratur på Glenn Gould Professional Music School (Royal Conservatory of Toronto) og professor i trombone på Conservatoire de Musique de Montréal. Han er en etterspurt lærer på masterklasser over hele verden og har gitt hundrevis av masterklasser gjennom årene. Han har undervist på musikkskoler og festivaler i Canada så vel som på institusjoner som Conservatoire National Supérieur de Musique de Paris eller New England Conservatory i Boston. 


== Dirigent ==
I 2004 ble Trudel valgt til dirigent av Toronto Symphony Youth Orchestra og sommeren 2006 dirigerte han National Youth Orchestra of Canada.
Han er ledende dirigent for CBC Radio Orchestra, gjestedirigent for Victoria Symphony Orchestra og musikkdirektør og dirigent for L’orchestre symphonique de Laval. I sesongen 2008-09 var han kunstnerisk rådgiver for Manitoba Chamber Orchestra. Han har vært gjestedirigent for St. Petersburg Symfoniorkester, Albanias Radio-Television- orkester og en rekke andre orkester over hele verden, både Hongkong, Tokio og Guatemala.


== Komposisjoner ==
Charlotte and the Music Maker, bestilt av Platypus Theatre som et verk for familieforestillinger og skoleforestillinger 2007
Carnets de voyages for trumpet, trombone, strykeorkester og slagverk, bestilt av CBC.
Big Bang


== Heder ==
Ridder av Québecs nasjonalorden, 2019
Virginia Parker prize
Mildred Dixon-Holmes award
Heinz Unger Prize 2007, den eneste dirigentprisen som deles ut i Canada.
International Yamaha Artist. Yamaha inviterte ham midt på 1990-tallet til å designe et Alain Trudel-munnstykke for trombone.


== Diskografi ==
The Art of the Trombone NAXOS 1999


== Referanser ==


== Eksterne lenker ==
Offisielt nettsted 
(en) Alain Trudel – kategori av bilder, video eller lyd på Commons 
(en) Alain Trudel på Apple Music 
(en) Alain Trudel på Discogs 
(en) Alain Trudel på MusicBrainz 
(en) Alain Trudel på Spotify 
(en) Alain Trudel på Songkick 
(en) Alain Trudel på AllMusic 
Alain Trudel på YouTube